ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 30. októbra 2002 
									K materiálu č. 7777/2002
									K bodu č. 6

S T A N O V I S K O

k návrhu zákona, ktorým sa menia zákony súvisiace s presunom niektorých pôsobností z Policajného zboru na okresné úrady a na krajské úrady

I

	Návrh zákona, ktorým sa menia zákony súvisiace s presunom niektorých pôsobností z Policajného zboru na okresné úrady a na krajské úrady predkladá na rokovanie vlády na základe uznesenia vlády z 23. októbra 2002 č. 1144 minister vnútra SR V. Palko.

II

	Predložený návrh zákona je jedným z tých opatrení, ktorými sa podľa uznesenia vlády z 23. októbra 2002 č. 1144 má v rámci skráteného legislatívneho konania zabezpečiť zníženie výdavkov štátneho rozpočtu na rok 2003.

	Návrhom predloženého zákona sa má oddialiť účinnosť tých právnych úprav, ktoré majú vplyv na zvyšovanie výdavkov štátneho rozpočtu v roku 2003. Podľa vyjadrenia predkladateľa prínos navrhovaných zmien premietlo Ministerstvo financií SR do návrhu rozpočtu na rok 2003. 

	Návrh zákona nebol predmetom medzirezortného pripomienkového konania ani rokovania Legislatívnej rady vlády SR.

III

	Sekcia vládnej legislatívy Úradu vlády Slovenskej republiky neuplatňuje k návrhu zákona, ktorým sa menia zákony súvisiace s presunom niektorých pôsobností z Policajného zboru na okresné úrady a na krajské úrady žiadne pripomienky a odporúča návrh tohto zákona schváliť v predloženom znení.

Bratislava 25. októbra 2002 
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy